BOSNA I HERCEGOVINA

FEDERACIJA BOSNE I HERCEGOVINE

SREDNJOBOSANSKI KANTON 

OPĆINSKI SUD U TRAVNIKU 

Broj: 51 0 I 208450 22 I  

Travnik, 25.09.2023. godine

           Općinski sud u Travniku, sudija Senad Murtić u izvršnom postupku tražioca izvršenja UniCredit Bank d.d., sa sjedištem u Mostaru, Kardinala Stepinca bb, koju zastupa punomoćnik Nikica Bubalo advokat iz Mostara, protiv izvršenika Adilović Adnana iz Travnika, Slimena bb, radi izvršenja na nekretnini, vrijednost spora 32.754,39 KM (uvećano za kamate i troškove), van ročišta dana 25.09.2023. godine donio je:

Z A K LJ U Č A K 

          Određuje se prva javna prodaja nekretnine za dan (četvrtak) 02.11.2023. godine sa početkom u 9,00 sati i to: prodajom 1/2 suvlasničkog dijela nekretnine izvršenika Adilović Adnana upisane u z.k.ul. broj 500 KO NP_Bojna, a označena kao k.č. br. 540/7 oranica/njiva 5. klase površine 444 m2, k.č. br. 540/8 oranica/njiva 6. klase površine 1.691 m2, te 1/5 suvlasničkog dijela nekretnine izvršenika Adilović Adnana upisane u z.k.ul. broj 562 KO NP_Bojna a označena kao k.č. br. 540/9 prilazni put površine 8 m2, procijenjene vrijednosti prema procjeni stalnog sudskog vještaka građevinske struke Ganibegović Ćamila na iznos od 5.575,50 KM.
             Javno nadmetanje održat će se u zgradi Općinskog suda u Travniku sudnica broj 49., a do tog vremena primaju se prijave zainteresovanih kupaca na istoj adresi.
1. Na ročištu za prvu javnu prodaju nekretnina se ne može prodati ispod 1/2 utvrđene vrijednosi. Ročište će se održati i ako bude prisutan samo jedan ponuđač.

2. Potencijalni kupci su dužni položiti osiguranje u iznosu od 557,55 KM i o tome pružiti dokaz sudu 

     prije otvaranja ročišta. Uplata osiguranja se vrši na depozitni račun suda.
     Tražitelj izvršenja nije dužan uplaćivati osiguranje. 

    Ponuđačima čija ponuda nije prihvaćena osim za 3 (tri) najbolja ponuđača, vratit će se osiguranje odmah  

     nakon zaključivanja javnog nadmetanja.

3. Najbolji ponuđač-kupac je dužan da kupovnu cijenu po kojoj je nekretnina prodata položi sudu u roku   

    od 30 dana računajući od dana prodaje. Ako kupac u tom roku ne položi cijenu prodaja će se proglasiti   

     nevaljanom i novim Zaključkom odrediti da je nepokretnost prodana drugom po redu ponudiocu koji  

    treba po prijemu tog Zaključka sudu deponovati prodajnu cijenu u roku od 30 dana. Ukoliko drugi 

     ponuđač ne položi cijenu u ostavljenom roku sud će nekretninu ponuditi trećem ponuđaču pod istim 

     uslovima. Ako kupci u ostavljenim rokovima ne polože prodajnu cijenu sud će oglasiti da je prodaja 

     neuspjela i odredit će novu prodaju. Ova pravila se primjenjuju i u slučaju odustanka trećeg ponuđača.

4. Ovaj Zaključak će se dostaviti strankama i nadležnom organu Poreske uprave, te će se objaviti na  

    oglasnoj ploči suda.

5. Poreze i takse u vezi sa prodajom dužan je platiti kupac.

6. Stranka može o svom trošku objaviti Zaključak o prodaji u sredstvima javnog informisanja, odnosno da   

    o Zaključku obavijesti lica koja se bave posredovanjem u prodaji nepokretnosti.

Stranke se mogu sporazumjeti da se prodaja navedene nekretnine izvrši i neposrednom pogodbom do otvaranja ročišta za javno nadmetanje. 
                                                                                                                                                       Sudija

                                                                                                                                                   Senad Murtić

Pouka: Protiv ovog zaključka nije dozvoljen pravni lijek.    

